als_Latn dik_Latn sag_Latn
Në debatin e organizuar në Sallën e Kulturës kryetari i Komunës së Podujevës, z.Agim Veliu, ka folur për planet zhvillimore dhe projektet e ndryshme të infrastrukturës, të cilat po realizohen në komunën e Podujevës.
Kryetari Veliu e vlerësoi iniciativën e Qendrës Rinore për organizimin e debateve të këtilla më të rinjtë, sepse vetëm përmes kontakteve dhe komunikimit të drejtpërdrejtë identifikohen kërkesat dhe nevojat e të rinjve.
Duke folur për investimet dhe projektet që janë duke u realizuar sivjet, kryetari Veliu tha se të gjitha projektet kanë të bëjnë me përmirësimin e cilësisë së jetës së qytetarëve.
“Komuna e Podujevës është në vazhdën e realizimit të punëve dhe detyrave që i ka paraparë në këtë vit dhe deri tani kemi realizuar shumë projekte me interes për qytetarin. Kur e themi për qytetarin, ne e themi se po bëjmë një punë të mirë, po e bëjmë për të rinjtë dhe fëmijët tanë. Me ato mundësi buxhetore që kemi jemi munduar ta shpërndajmë atë buxhet në mënyrë të drejtë, proporcionale në shumë fusha, por edhe nëpër lokalitete që janë të interesit të përgjithshëm të komunës. Sigurisht ju të gjithë e dini që ka arritje, ka rezultate, ka realizime të projekteve, që ju i shihni dhe i prekni për çdo ditë, qoftë në realizimin e shumë projekteve në infrastrukturë, duke filluar me rrugë, kanalizime, ujësjellës, ambient, infrastrukturë arsimore, shëndetësore, etj. ” ,
Kryetari Veliu ka folur edhe për projekte të tjera që janë duke u realizuar në komunë, ndërsa në pjesën tjetër debati është zhvilluar me pyetje nga të rinjtë e pranishëm,që e kishin mbushur përplot Sallën e Kulturës.
Pyetjet e të rinjve kryesisht kishin të bëjnë me planet dhe projektet e Komunës për investime në krijimin e kushteve për aktivitetet e të rinjve, për investime në kulturë, arsim e sidomos në ndërtimin e objekteve të reja shkollore.
Për çka do që të keni nevojë keni përkrahjen tonë dhe kërkesat tuaja mund t’i adresoni qoftë përmes Qendrës Rinore, ose organizatave rinore ku ju bëni pjesë. Ne do t’i shfrytëzojmë të gjitha mundësitë që juve t’u dalim në ndihmë sepse ju jeni e ardhmja, por edhe e tashmja e këtij vendi”, tha kryetari Veliu.
Në fund ai porositi të rinjtë se koha është e tyre. “Andaj shfrytëzojeni kohën se vetëm me lexim, me dije mund të jeni të barabartë me bashkëmoshataret. Ju duhet të përgatiteni, sepse konkurrenca është e pamëshirshme. Konkurrencës mund t’i qëndrojnë vetëm ata që janë të përgatitur profesionalisht e që janë të disiplinuar e punëtorë të mëdhenj”, tha kryetari Veliu.
Në promovimin e revistës kryetari Veliu ua shpërndau të rinjve numrin e parë të revistës “Universi rinor”, që është projekt i përbashkët nga nxënësit e tri shkollave të mesme të Podujevës.
als_Latn als_Latn als_Latn als_Latn als_Latn als_Latn als_Latn als_Latn als_Latn